# Amazonės delfinas

### Straipsnis iš Vikipedijos, laisvosios enciklopedijos.

Inia geoffrensis
Amazonės delfinas (Inia geoffrensis)
Mokslinė klasifikacija

Karalystė: | Gyvūnai ( Animalia)
Tipas: | Chordiniai ( Chordata)
Potipis: | Stuburiniai ( Vertebrata)
Infratipas: | Gnathostomata ( Gnathostomata)
Antklasis: | Keturkojai ( Tetrapoda)
Klasė: | Žinduoliai ( Mammalia)
Poklasis: | Tikrieji žvėrys ( Theria)
Infraklasė: | Placentalia ( Placentalia)
Antbūris: | Cetartiodactyla ( Cetartiodactyla)
Būrys: | Banginiai ( Cetacea)
Pobūris: | Dantytieji banginiai ( Odontoceti)
Antšeimis: | Platanistoidea ( Platanistoidea)
Šeima: | Iniidae ( Iniidae)
Gentis: | Inia ( Inia)
Rūšis: | Amazonės delfinas ( Inia geoffrensis)

Porūšiai

- I. g. boliviensis
- I. g. geoffrensis
- I. g. humboldtiana

Paplitimo arealas

Amazonės delfinas (Inia geoffrensis, angl. Boto, Amazon River Dolphin, vok. Amazonasdelfin) – upinių delfinų (Platanistidae) šeimos žinduolis, užaugantis iki 2-2,6 m ilgio ir 100-160 kg svorio. Skirtingau nuo kitų delfinų rūšių, kaklo slanksteliai nėra suaugę, todėl galva kūno atžvilgiu yra labai judri. Turi ilgą ploną „snapą" dumblui baksnoti. Viršutiniame ir apatiniame žandikaulyje yra 25-35 poros dantų. Priekiniai dantys pritaikyti grobiui nutverti, o užpakalyje yra plokštesni ir gumburiuoti. Grobio ieško 1-2 minutes paniręs į vandenį. Ieškodamas maisto druzliname vandenyje naudojasi echolokacija. Minta smulkiomis žuvimis, gėlavandeniais krabais, mažais upiniais vėžliais ir kt. Gimdo vieną jauniklį.

Paprastai Amazonės delfinai laikosi pavieniui arba poromis, tačiau retais atvejais yra stebėtos iki dvidešimties narių grupės.

Šis delfinas neturi nugaros peleko, nors redukuotos liekanos rodo evoliucinėje praeityje jį buvus. Akys mažos, tačiau mato palyginus neblogai.

Ši rūšis niekada nebuvo rimtai medžiojama, nors kartais žvejai Amazonės delfinus ir užmušdavo, jei šie trukdydavo darbui. Nėra tvirtos nuomonės, ar tokie atvejai buvo pakankamai dažni jog turėtų rimtos įtakos populiacijos gausumui, šiuo metu šitai daryti uždrausta. Palyginus su kitomis, itin sparčiai nykstančiomis upinių delfinų rūšimis, Amazonės delfino populiacijos dydis yra palyginus stabilus, nors jis irgi priskiriamas prie saugotinų rūšių.

Gyvena Amazonės ir Orinoko upių baseinuose.

Rodomas puslapis "http://lt.wikipedia.org../../../a/m/a/Amazon%C4%97s_delfinas.html"

Kategorija: Banginiai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Español
- Suomi
- Français
- Hrvatski
- 日本語
- Nederlands
- Polski
- Português
- Русский
- Svenska